CELEX: 62011CN0606
Language: mt
Date: 2011-11-28 00:00:00
Title: Kawża C-606/11: Talba għal deċiżjoni preliminari mressqa mill-First-tier Tribunal (Tax Chamber) (Ir-Renju Unit) fit- 28 ta’ Novembru 2011 — Grattan plc vs The Commissioners for Her Majesty’s Revenue & Customs

3.3.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 65/3
            
         Talba għal deċiżjoni preliminari mressqa mill-First-tier Tribunal (Tax Chamber) (Ir-Renju Unit) fit-28 ta’ Novembru 2011 — Grattan plc vs The Commissioners for Her Majesty’s Revenue & Customs
   (Kawża C-606/11)
   2012/C 65/05
   Lingwa tal-kawża: l-Ingliż
   
      Qorti tar-rinviju
   
   First-tier Tribunal (Tax Chamber)
   
      Partijiet fil-kawża prinċipali
   
   
      Rikorrenti: Grattan plc
   
      Konvenuti: The Commissioners for Her Majesty’s Revenue & Customs
   
      Domandi preliminari
   
   Jekk il-Qorti tal-Ġustizzja tikkonkludi li r-risposta għall-ewwel domanda li għaliha sar riferiment fil-Kawża Littlewoods Retail Limited et (Kawża C-591/10) tkun fin-negattiv:
   
               (1)
            
            
               Il-prinċipji tad-dritt tal-Unjoni ta’ effettività u/jew ta’ ekwivalenza jimponu li r-rimedji previsti għal meta jkun sar ħlas għoli wisq ta’ VAT bi ksur tad-dritt tal-Unjoni jkunu jikkonsistu f’rimedju uniku kemm għar-rimbors tas-somom prinċipali mħallsa żejda u għall-valur ta’ użu tas-somma mħallsa żejda u/jew tal-interessi?
            
         
               (2)
            
            
               Fl-ipoteżi fejn ikunu jeżistu rimedji alternattivi skont il-liġi nazzjonali, il-fatt li dawn ma jkunux imsemmija fid-dispożizzjonijiet legali li jirregolaw it-tressiq ta’ talbiet għal rimbors tas-somom prinċipali u l-appelli mressqa kontra d-deċiżjonijiet amministrattivi dwar dawn it-talbiet iwassal għal ksur tal-prinċipji ta’ effettività u/jew ta’ ekwivalenza?
            
         
               (3)
            
            
               Huwa kontra l-prinċipji ta’ effettività u/jew ta’ ekwivalenza l-fatt li wieħed jobbliga lil min jagħmel it-talba sabiex, fil-kuntest tal-istess proċedura quddiem it-Tax Tribunal, iressaq talba għar-rimbors tas-somom prinċipali u tal-interessi sempliċi u, fi proċedura separata quddiem il-High Court, jirrikorri għall-metodi l-oħra ta’ kumpens meħtieġ bid-dritt tal-Unjoni fir-rigward tal-valur tal-użu tas-somma mħallsa żejda u/jew tal-interessi?